พุงนำนมอีกแล้วจ้า ถ้าเอ่ยถึงชีสเค้ก ร้านนึงที่นึกถึงเป็นอันดับต้นๆคงหนีไม่พ้น farm design ซึ่งเป็นชีสเค้กจากฮอกไกโด ญี่ปุ่นนั่นเอง สาขาที่เบนซ์ไปชิมคือเชียงใหม่จ้า

สถานที่ตั้งร้าน
บริเวณชั้นสาม ใกล้ๆกับลานไอซ์สเก็ต ห้างเซ็นทรัลเฟสติวัลเชียงใหม่จ้า

บรรยากาศ
มีที่นั่งประมาณ 15-20 ที่ ใครไม่ชอบเวลาทานอาหารแล้วมีคนเดินผ่านไปมาอาจทานไม่อร่อยได้น้า เพราะเป็นร้านแบบเปิด

เวลาเปิดปิด
ทุกวัน 11.00-21.00 จ้า ตามเวลาเปิดปิดห้าง

เมนูลองชิม
-Double Matcha Cheesecake
ชีสเค้กชาเชียว สัมผัสได้ถึงความนุ่มของครีมชีส รสชาติขมนิดๆของชาเขียว ตัวฐานเป็นสปองค์เค้กที่มีความละเอียดของเนื้อเค้ก ถ้าทานทั้งสามชั้นก็กลมกล่อมพอดี ตัวครัมเบิ้ลที่โรยรอยๆเบนซ์ว่ารสออกเข้มและหวานไปหน่อยอันนี้ไม่ชอบจ้า ทานแล้วเลี่ยน

-Hokkaido Matcha Frappe
มีความนุ่มมันของนมวัว รสเข้มขมเล็กน้อยของชาเขียวที่มีคุณภาพ(บางที่รสเหมือนสาหร่าย) ความหอมมันของวิปครีม เมื่อทานรวมๆจะมีความหวานพอสมควร แต่เราสามารถเลือกระดับความหวานได้ ว่ามากหรือน้อย แต่หากเลือกไม่หวานเลยไม่ได้น้า คือตัวชาเค้าจะมีความหวานในตัวอยู่แล้ว

ข้อเสนอแนะ
-ครัมเบิ้ลที่โรยมาพร้อมกับไวท์ช้อกชาเขียว ทานแล้วเลี่ยน ทำให้ทิ้งไปเยอะเลย ด้วยความที่เป็นชีสเค้กซึ่งมีความหนักของรสชาติอยู่แล้ว อาจปรับลดส่วนตรงนี้ลงนิดนึงเนอะ